Samtök bílaiðnaðarins í Evrópu ( ACEA ) taka saman tölur um meðalaldur í ýmsum Evrópulöndum ásamt því að reikna meðalaldur bíla í aðildarlöndum Evrópusambandsins . Af þeim löndum sem voru til skoðunar árið 2011 var bílaflotinn hér á landi sá þriðji elsti á eftir þeim eistneska og finnska . Við árslok 2014 var meðalaldur íslenska fólksbílaflotans kominn upp í 12,7 ár og hefur aldrei verið hærri . Í Árbók bílgreina , sem Bílgreinasamband Íslands og Rannsóknasetur verslunarinnar gefa út , segir að rekja megi hækkandi meðalaldur fólksbílaflotans til hruns sem varð í innflutningi nýrra bíla árið 2009 þegar nýskráningar náðu sögulegu lágmarki . Þrátt fyrir að nýskráningum hafi fjölgað síðari ár er hlutfall bíla fimm ára og yngri eingöngu 16% af bílaflotanum . Þetta hlutfall var jafnan á bilinu 30 - 40% fram til ársins 2009 . Stærsti hluti bílaflotans , eða um þriðjungur , er á aldrinum 6 - 10 ára . Þetta eru bílar sem fluttir voru inn á árunum 2004 - 2008 . Næst flestir bílar eru 11 - 15 ára en samanlagt eru um 55% flotans á þessum aldri . Nánar er fjallað um málið í Viðskiptablaðinu . Áskrifendur geta nálgast pdf-útgáfu af blaðinu með því að smella á hlekkinn Tölublöð .